รัฐมนตรีว่าการกระทรวงคมนาคม สั่งการกรมทางหลวง แจ้งผู้รับเหมาหยุดการก่อสร้าง และให้คืนผิวจราจรให้ประชาชน ช่วงเทศกาลปีใหม่
รัฐมนตรีว่าการกระทรวงคมนาคม สั่งการกรมทางหลวง แจ้งผู้รับเหมาหยุดการก่อสร้าง และให้คืนผิวจราจรให้ประชาชน ช่วงเทศกาลปีใหม่ นายศักดิ์สยาม ชิดชอบ รัฐมนตรีว่าการกระทรวงคมนาคม สั่งการเน้นย้ำให้กรมทางหลวง เตรียมความพร้อมให้บริการประชาชนให้ได้รับความสะดวกและปลอดภัย ในการเดินทางในช่วงเทศกาลปีใหม่นี้ โดยให้แจ้งผู้รับจ้างหยุดการก่อสร้างและคืนผิวจราจรในพื้นที่ก่อสร้างให้มีช่องจราจรเท่าเดิม ติดตั้งป้ายจราจรและอุปกรณ์อำนวยความปลอดภัย ไฟกระพริบ ไฟแสงสว่าง ให้เรียบร้อย โดยเฉพาะเส้นทางสายหลักที่คาดว่าประชาชนจะเดินทางเป็นจำนวนมาก ได้แก่ ถนนสายเอเชีย ถนนพหลโยธิน ถนนมิตรภาพ ซึ่งเป็นเส้นทางเดินทางไปสู่ภาคเหนือและตะวันออกเฉียงเหนือ และถนนพระราม 2 เส้นทางหลักสู่ภาคใต้ อาทิ เส้นทางสู่ภาคตะวันออกเฉียงเหนือ โครงการก่อสร้างมอเตอร์เวย์สาย บางปะอิน – สระบุรี - นครราชสีมา ตลอดแนวเส้นทางบนถนนมิตรภาพบริเวณทางแยกต่างระดับบางปะอิน กรมทางหลวงได้คืนพื้นที่ผิวจราจร ขาออก มุ่งหน้า จังหวัดสระบุรี และขาเข้า มุ่งหน้า กรุงเทพฯ บนเส้นทางสายหลัก 3 ช่องจราจร ทางขนาน 2 ช่องจราจร รวมไปกลับ 10 ช่องจราจรโครงการก่อสร้างสะพานกลับรถ ทางหลวงหมายเลข 1 (หหลโยธิน) กม.79 ถึง กม.80 (หนองแค) และ กม. 90 ถึง กม.104 (สระบุรี) เคลียร์พื้นที่ก่อสร้าง สามารถคืนผิวจราจร ขาออก มุ่งหน้า จังหวัดสระบุรี และขาเข้า มุ่งหน้า กรุงเทพฯ บนเส้นทางสายหลัก 3 ช่องจราจร ทางขนาน 2 ช่องจราจร รวมไปกลับ 10 ช่องจราจรโครงการก่อสร้างสะพานกลับรถทางหลวงหมายเลข 2 (ถ.มิรภาพ) บริเวณ กม.37+500 – กม.39+000 (กลางดง) สามารถ คืนพื้นที่ผิวจราจร ขาออก มุ่งหน้า จังหวัดสระบุรี และ ขาเข้ามุ่งหน้า กรุงเทพฯ บนเส้นทางสายหลัก 3 ช่องจราจร ทางขนาน 2 ช่องจราจร รวมไปกลับ 10 ช่องจราจรเส้นทางสู่ภาคใต้ ได้แก่ โครงการก่อสร้างขยายทางหลวงหมายเลข 35 (ถนนพระราม 2 ) จากทางแยกต่างระดับบางขุนเทียน-เอกชัย งานขยายถนนในช่องคู่ขนานจากฝั่งละ 2 ช่อง เป็นฝั่งละ 3 ช่องรวม 6 ช่องไปกลับก่อสร้างเสร็จเรียบร้อยแล้ว 100% เมื่อรวมกับช่องทางหลัก (ทางด่วน) อีกฝั่งละ 3 ช่องหรือ 6 ช่อง ไปกลับรวมเป็น 12 ช่องไปกลับ กรมทางหลวงได้ตีเส้นจราจรและติดตั้งอุปกรณ์อำนวยความปลอดภัยและไฟฟ้าส่องสว่างนายสราวุธ ทรงศิวิไล อธิบดีกรมทางหลวง กล่าวว่า กรมทางหลวงยังได้จัดทำทางเลี่ยงการใช้ ทล.35 หรือถนนพระราม2 โดยให้ใช้ถนนเพชรเกษม เข้าถนนเศรษฐกิจแล้วเข้าสู่ถนนพระราม 2 ที่ทางแยกต่างระดับสมุทรสาคร หรือจากถนนกาญจนาภิเษก ใช้ถนนเอกชัย - บางบอน เข้าถนนพระราม 2 ที่กม. 21 (บริเวณมหาชัยเมืองใหม่) หรือใช้ถนนเพชรเกษม ผ่านอำเภอสามพราน จังหวัดนครปฐม อำเภอโพธาราม จังหวัดราชบุรี เพื่อเข้าสู่จังหวัดภาคใต้ได้โดยสะดวก